CELEX: 62011TN0422
Language: sk
Date: 2011-08-05 00:00:00
Title: Vec T-422/11: Žaloba podaná 5. augusta 2011 — Computer Resources International/Úrad pre publikácie

1.10.2011   
            
            
               SK
            
            
               Úradný vestník Európskej únie
            
            
               C 290/13
            
         Žaloba podaná 5. augusta 2011 — Computer Resources International/Úrad pre publikácie
   (Vec T-422/11)
   2011/C 290/17
   Jazyk konania: angličtina
   
      Účastníci konania
   
   
      Žalobkyňa: Computer Resources International (Dommeldange, Luxembursko) (v zastúpení: S. Pappas, advokát)
   
      Žalovaný: Úrad pre vydávanie publikácií Európskej únie
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil rozhodnutie Úradu pre vydávanie publikácií Európskej únie z 22. júla 2011 o zamietnutí ponúk žalobkyne predložených vo verejnom obstarávaní AO 10340 „počítačové služby — vývoj softvéru, údržba, poradenstvo a pomoc pri rôznych druhoch IT aplikácií“ (2011/S 66-106099),
            
         
               —
            
            
               zaviazal žalovaného na náhradu trov konania.
            
         
      Dôvody a hlavné tvrdenia
   
   Na podporu svojej žaloby, žalobkyňa uvádza tri žalobné dôvody.
   
               1.
            
            
               Prvý žalobný dôvod založený na tom, že žalovaný nedodržal podstatnú formálnu náležitosť tým, že napadnuté rozhodnutie neobsahuje nijaké odôvodnenie s ohľadom na konkrétny dôvod, na základe ktorého verejný obstarávateľ dospel k záveru, že ponuka žalobkyne mala neobvykle nízku cenu.
            
         
               2.
            
            
               Druhý žalobný dôvod založený na tom, že žalovaný porušil platný postup v konaní, ktorý je stanovený v článku 139 nariadenia č. 2342/2002 (1).
            
         
               3.
            
            
               Tretí žalobný dôvod založený na zneužití žalovaným konania alebo na použití neprávneho právneho základu, resp. v každom prípade na nesprávnom právnom posúdení, pretože vysvetlenia predložené žalobkyňou neboli správne pochopené a ostali nezodpovedané.
            
         
      (1)  Nariadenie Komisie (ES, Euratom) č. 2342/2002 z 23. decembra 2002, ktorým sa ustanovujú podrobné pravidlá na vykonávanie nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (Ú. v. ES L 357, s. 1; Mim. vyd. 01/004 s. 145).